Source: https://www.monitoruldegalati.ro/sport/csm-arcada-si-a-completat-lotul-cu-muntenegreanul-marko-bojic-si-vrea-trei-puncte-la-campia-turzii.html
Timestamp: 2020-01-20 01:53:46+00:00

Document:
CSM Arcada şi-a completat lotul cu muntenegreanul Marko Bojic şi vrea trei puncte la Câmpia Turzii - Monitorul de Galati - Ziar print si online
CSM Arcada şi-a completat lotul cu muntenegreanul Marko Bojic şi vrea trei puncte la Câmpia Turzii Recomandat
Conducerea echipei gălăţene s-a orientat din mers după accidentarea brazilianului Tiago Gatibani şi a parafat încă un transfer pe ultima sută de metri. Este vorba de internaţionalul din Muntenegru, Marko Bojic, 30 de ani, 201 cm, care evoluează pe postul de extremă. Ultima achiziţie din tabăra CSM Arcada are un CV impresionat, în sezonul 2017-2018 a evoluat în Emiratele Arabe Unite la Al Nasr Dubai, iar în cariera sa a mai jucat în Coreea de Sud, Turcia, Indonezia, Franţa, Rusia, Grecia şi Muntenegru. Mai trebuie să remarcăm faptul că Marko revine în România după ce a îmbrăcat tricoul campioanei Tomis Constanţa în sezonul 2012-2013. Divizia A1 la volei masculin va debuta pe 13 octombrie, echipa pregătită de Nicu Harabagiu urmând să întâlnească în deplasare nou promovata CSM Câmpia Turzii. Iniţial partida trebuia să se dispute la Galaţi, dar sala Dunărea nu este disponibilă, fiind ocupată cu un concurs naţional de dans sportiv şi din acest motiv ordinea a fost inversată. „Brazilianul Gatiboni s-a accidentat serios şi nu vom mai putea conta pe el, a trebuit să ne reorientăm şi pe ultima sută de metri l-am transferat pe Bojic, un jucător cu mare experienţă, component al Naţionalei Muntenegrului. Vineri vom pleca la Câmpia Turzii de unde sper şi trebuie să ne întoarcem cu o victorie de trei puncte”, ne-a declarat Marius Pîrvu, team- managerul de la CSM Arcada Galaţi. Celelalte partide din prima etapă sunt: SCM U Craiova - U Cluj, Unirea Dej - Steaua Bucureşti, CSM Bucureşti - Dinamo Bucureşti, ACS Volei Municipal Zalău - Ştiinţa Explorări Baia Mare.
https://www.monitoruldegalati.ro/sport/csm-arcada-si-a-completat-lotul-cu-muntenegreanul-marko-bojic-si-vrea-trei-puncte-la-campia-turzii.html#sigProGalleriabc7d57d777
« Primele două victorii pentru baschetbaliştii Under 20 de la Phoenix CSM
Cristina Andriţa, Cătălina Cioaric şi Elena Şerban au ajutat substanţial CSM-ul să învingă Brăila »
CSM Arcada şi-a completat lotul cu muntenegreanul Marko Bojic şi vrea trei puncte la Câmpia Turzii

References: CSM 
 CSM 
 CSM 
 CSM 
 CSM 
 CSM

CSM